44 
flere Steder i Troperne, hvor forskellige Åleformer kan graves op 
af Sandet ved Lavvande. 
Omend naturligvis ikke medhørende til Fauna’en i Brændings- 
Zonen udgør den Bræmme af opskyllede Dyr, man her ofte finder, 
et Karaktertræk, der undertiden kan være ret påfaldende. Således 
fandt jeg i Sommeren 1919 på Stranden ved Løkken en bred 
Bræmme af alle Slags opskyllede Insekter — Dyr, der var blæst 
eller fløjet til Søs og druknet og derefter opskyllet på Kysten. 
Blandt dem var der især talrige Phylloperta horticola, som ingen¬ 
lunde var døde. De borede sig ned i Sandet, så snart der var 
blevet tørt ved faldende Vandstand; et helt Bælte af deres Huller 
fandtes langs den opskyllede Bræmme. Om de så senere graver 
sig op igen og flyver iland, er det ikke lykkedes mig at konstatere. 
Det synes noget gådefuldt, hvorfor de just graver sig ned —- 
da Arten iøvrigt ikke har den Vane — og ikke snarere kravler 
videre op imod Landet eller flyver. Men et Faktum er det, at de 
gør så. — Meget smukke Spor dannes af dem, når de kravler hen 
over det våde Sand. 
1 Almindelighed vil man finde talrige større eller mindre runde 
Huller i Sandet lige i Vandkanten. Det ser ud, som de var gravet 
af Dyr — man tænker strax på Orchestia —, men dette er dog 
ikke Tilfældet. De hidrører fra Luftblærer, som skyder op, når 
Vandet skyller op over Sand, der har ligget tørt nogen Tid. Luft¬ 
indholdet betinger også et Fænomen, som almindelig ses, når man 
graver i Sandet i Brændings-Zonen ved Ebbetid, nemlig at det 
har en stærkt blæret Struktur, 5—10 cm under Overfladen. Det 
ser næsten ud som de velkendte blærede Slagger fra de skotske 
Højovne, som findes så ofte på Vestkysten. Der findes aldrig Dyr 
i disse Hulrum, og det kan ikke være tvivlsomt, at de hidrører 
fra Luft, der indesluttes i Sandet, når Vandet, efter at det har været 
tørlagt ved Ebben, igen skyller op over det. Det bør også om¬ 
tales, at Luftblærerne fra Skummet i Bølgekanten kan efterlade 
tydelige ringformede Mærker i Sandet, når de springer efter at 
være ladt tilbage af den nedgående Bølge. 
I Tilslutning til ovenstående Skildring af Tidevandsbæltets Fauna 
på åbne Sandstrands-Kyster skal omtales den Fauna, der hører 
hjemme i de mindre Vandpytter, der ofte findes på Sandstrand i 
den øvre Del af Tidevandsbæltet. Ved Lavvande ligger de som 
